Hilodakı Havay Universiteti
**Hilodakı Havay Universiteti** — ABŞ-ın Havay ştatının Hilo şəhərində dövlət universiteti. Universitet Havay Sistemi Universitetinin 10 kampusundan biridir.

Universitet 1976-cı ildən bəri Böyük Kolleclər və Universitetlər Komissiyası (BKUK) tərəfindən akkreditasiya edilmişdir. 33 bakalavr və 3 magistr proqramı təklif edir və təxminən 3000 tələbəsi var. Tələbələrin əksəriyyəti Havay sakinləri olsa da, bir çox xarici tələbələr də burada təhsil alır.

Tarixi
------

Universitet 1945-ci ildə Manoadakı Havay Universitetinin filialı kimi təsis olunmuşdur. Tələbələrin sayı artdığına görə 1955-ci ildə filial indiki yerinə köçdü.

1964-cü ildə Havay Universitetinin prezidenti Tomas Hamilton universitet daxilində fəaliyyət göstərən icma kolleclərinin dövlət sisteminin yaradılması üçün texniki-iqtisadi əsaslandırma nəşr etdi. Tədqiqat Hilo şöbəsi və Havay Texniki Liseyinə Hiloda İcma kolleci yaratmağı tövsiyə etdi. Beləliklə, Böyük Ada qanunvericilərinin müqaviməti səbəbindən Havay Texniki Məktəbi Havay Təhsil Departamentinin nəzarəti ilə Havay İcma Kolleci oldu. Bununla belə, həm Havay İcma Kolleci, həm də Hilo filialı 1984-cü ilə qədər eyni məkandan istifadə edirdi.

1970-ci ildə o, Havay Dövlət Qanunverici orqanının aktı ilə yenidən təşkil edildi və yeni yaradılmış Havay Universiteti Sistemininə daxil oldu.

Akademik strukturu
------------------

Universitet Dəniz elmləri, Vulkanologiya, Astronomiya və Havay tədqiqatları üzrə ixtisaslaşmışdır. Havay dili və ədəbiyyatı üzrə magistr proqramı ABŞ-da yerli dilə diqqət yetirən ilk proqramdır.

### Kollecləri

* Kənd təsərrüfatı, Meşəçilik və Təbii Sərvətlərin İdarə Edilməsi kolleci
* İncəsənət və Elmlər kolleci
* Biznes və İqtisadiyyat kolleci
* Havay Dili kolleci
* Əczaçılıq kolleci
* Təbiət və Sağlamlıq Elmləri kolleci

### Bakalavr

Hilodakı Havay Universiteti sertifikatlara əlavə olaraq BA, BBA, BS və BSN dərəcələri təklif edir.

### Magistratura

Universitet Psixolojı sağlamlıq məsləhətçisi kimi lisenziya üçün təhsil tələblərinə cavab verən Məsləhət Psixologiyası üzrə magistr dərəcəsini təklif edir. Proqram Psixologiya və Məsləhətçilik üzrə Magistrlərin Akkreditasiya Şurası (MAŞ) tərəfindən akkreditə olunub.

### Mərkəzləri

* Imiloa Astronomiya mərkəzi
* Tropik Kənd Təsərrüfatı və İnsan Resursları mərkəzi
* USDA Sakit okean hövzəsi - Kənd Təsərrüfatı Tədqiqat mərkəzi
* Kū Kahau ʻUla - UH Astronomiya İnstitutu
* Şərqi Asiya Rəsədxanası

Kampusları
----------

* Universitet Sinif korpusu
* Dəniz Elmləri korpusu
* Elm və Texnologiya korpusu
* Edit Kanakaole Holl Kampus mərkəzi
* Ventvort Holl Kampus mərkəzi
* Tələbə Həyat mərkəzi
* Kitabxana və Media mərkəzi
* Hilo Tələbə Xidmətləri korpusu
* Hilo Yeni İdman zalı
* Hilo İncəsənət mərkəzi

İstinadlar
----------

1. ↑  Integrated Postsecondary Education Data System. 1992.
2. ↑  "Hilo CDP, Hawaii Arxivləşdirilib 2011-11-24 at the Wayback Machine." *U. S. Census Bureau*. Retrieved on may 21, 2009.
3. ↑  Statement of Accreditation Status: University of Hawaii at Hilo. WASC Senior College and University Commission. Accessed April 2015.
4. ↑  "KHUOK Home - Ka Haka ʻUla o Keʻelikōlani". Kualono.
5. ↑  "UH Hilo Main Campus map" (PDF). Hilo.hawaii.edu. İstifadə tarixi: 8 January 2019.

Xarici keçidlər
---------------

* hilo.hawaii.edu — Hilodakı Havay Universitetinin rəsmi saytı
* Hawaii–Hilo Athletics website

|  |  |
| --- | --- |
|  Bu şablona bax   Sosial şəbəkələrdə | Facebook · Twitter |
| Foto, video və audio | Instagram |
| Normativ yoxlama | ISNI: 000000008723917X · LCCN: n80142933 · Microsoft: 35722693 · VIAF: 126593155 · WorldCat VIAF: 126593155 |